Riskienhallinta

Riskienhallinta on yritystoiminnassa seurauksiltaan merkittävien kielteisten tapahtumien (riskien) järjestelmällistä määrittelyä ja niihin varautumista. Merkittäviä riskejä ovat ne, joista tietoisuus vaikuttaa tai vaikuttaisi organisaation johdon päätöksentekoon. Riskienhallinta on prosessi, joka nivoutuu toimintoihin, joiden riskejä käsitellään.  

Riskien määrittely
Riskien määrittely käsittää 
 riskien tunnistamisen: tuotetaan luettelo riskeistä jatkokäsittelyä varten.
 riskien analysoinnin: määritellään, mitä  seurauksia tapahtumalla on ja mikä on tapahtuman todennäköisyys.
 riskien arvioinnin: tehdään päätös siitä, miten analysoitua riskiä käsitellään. 
250px|right

Riskien käsittely
Kielteisten tapahtumien seurauksiin ja todennäköisyyksiinkin pyritään vaikuttamaan toimenpitein, jotka päätetään yksittäistapauksissa tehdyn harkinnan perusteella organisaation riskinottohalua vasten peilaten. Toimenpiteinä tulevat kysymykseen
 Riskin välttäminen. Esimerkiksi luovutaan toiminnasta, johon liittyy liialliseksi koettu riski, tai tietoisesti ei aloita tällaista toimintaa. 
 Riskin tai sen vaikutusten pienentäminen tai kasvattaminen. Vaikutetaan kielteisen tapahtuman todennäköisyyteen (vaikuttamalla tapahtuman alkusyihin) ja/tai seurauksiin (esimerkiksi poikkeusjärjestelysuunnitelmin). Riskiä voidaan tietoisesti kasvattaa esimerkiksi, kun riskienhallintakustannuksista halutaan tinkiä.
 Riskin jakaminen tai siirtäminen. Riskejä – tai pikemminkin niiden taloudellisia seurauksia - siirretään tai jaetaan tyypillisesti vakuutusten avulla. 

Järjestelmällinen riskienhallinta
Riskienhallintaa varten voidaan luoda järjestelmä, jossa ovat määriteltyinä riskienhallintapolitiikka, riskienhallinnassa ja sen kehittämisessä sovellettavat menettelyt, riskienhallinnan eri toimijoiden tehtäväjako, riskien tarkkailu- ja raportointimekanismit ja riskienhallinnan tuki.

 Riskinhallinnan menetelmiä ja suosituksia 
Riskienhallintaan on kehitetty erilaisia menetelmiä. Tällaisia ovat muun muassa
Carnegie Mellon -yliopiston kehittämä Operationally Critical Threat, Asset, and Vulnerability Evaluation (OCTAVE). OCTAVE-menetelmä sisältää erityisesti isoille  (300 tai useamman työntekijän) organisaatioille räätälöidyn OCTAVE Method -menetelmänOCTAVE Method. "OCTAVE Method -kotisivu". Viitattu 21. tammikuuta 2013.. OCTAVE-S-menetelmä on suunniteltu pienten (100 tai vähemmän työntekijän) organisaatioilleOCTAVE-S. "OCTAVE-S-kotisivu". Viitattu 21. tammikuuta 2013.. OCTAVE Allegro -menetelmä keskittyy erityisesti organisaatioiden tietorekistereihin kohdistuvien riskien hallintaanOCTAVE Allegro. "OCTAVE Allegro -kotisivu". Viitattu 21. tammikuuta 2013..

Yhdysvaltalainen National Institute of Standards and Technology (NIST) -organisaatio on antanut erilaisia suosituksia organisaatioiden riskienhallinnalle. Suositukset luotiin osana Federal Information Security Management Act (FISMA) -projektia:
 NIST Special Publication 800-30, Risk Management Guide for Information Technology Systems (Final)
 NIST Special Publication 800-37, Revision 1, Guide for Applying the Risk Management Framework to Federal Information Systems: A Security Life Cycle Approach (Final)
 NIST Special Publication 800-39, Managing Information Security Risk: Organization, Mission, and Information System View (Final)
 NIST Special Publication 800-53 Revision 3, Recommended Security Controls for Federal Information Systems and Organizations (Final).

 Riskienhallintasuunnitelma 
Riskienhallintasuunnitelman tulee tarjota sovellettavia ja tehokkaita turvallisuuden valvontakeinoja riskien hallintaan. Esimerkiksi havaittua korkeaa riskiä tietokonevirusten tartunnalle voidaan vähentää hankkimalla ja ottamalla käyttöön virustorjuntaohjelmisto. Hyvä riskienhallintasuunnitelma sisältää valvontatoimenpiteiden toteutusaikataulun sekä ohjeet vastuuhenkilöistä näiden toimien toteuttamiseksi. Riskienhallintasuunnitelma koostuu neljästä päävaiheesta: uhkien arvioinnista, haavoittuvuuksien arvioinnista, vaikutusten arvioinnista ja riskien vähentämisstrategian kehittämisestä.

ISO/IEC 27001 -standardin mukaan vaihe, joka seuraa heti riskien arvioinnin päättymistä, sisältää riskien käsittelysuunnitelman valmistelun, johon tulee dokumentoida ratkaisut siitä, miten kukin tunnistetuista riskeistä käsitellään. Riskien vähentämisessä valitaan usein turvatoimet, jotka dokumentoidaan soveltuvuusselosteessa. Selosteessa määritellään, mitkä tietyt standardin tavoitteet ja valvontatoimet on valittu ja miksi.

Kiinteistöalalla riskien arviointi voidaan tehdä tekoälyn avulla. Markkina-arviointiin kuuluu muutakin kuin pelkkää alueen muiden kiinteistöjen arviointia. Monet sijoittajat ovat pettyneet, kun kiinnittävät huomiota vain kiinteistön hintaan ja jättävät kokonaisvaltaisen tarkastuksen tekemättä. Nykyaikainen kiinteistökaupan teknologia auttaa yhdistämään tietoja eri lähteistä, jotta kohteesta voi luoda kattavan historiankuvan. Tällainen suunnitelma auttaa välttämään ongelmia.

 Riskiviestintä 
Riskiviestintä on osa riskienhallintaa ja liittyy muun muassa kriisiviestintään. Sen tavoitteena on varmistaa, että kohdeyleisö ymmärtää, miten riskit vaikuttavat heihin tai heidän yhteisöihinsä, vetoamalla heidän arvoihinsa. 

Riskiviestintä on erityisen tärkeää katastrofivalmiuden varmistamisessa, terveydenhuollossa ja valmiudessa suuriin globaaleihin katastrofiriskeihin. Esimerkiksi ilmastonmuutoksen seuraukset ja ilmastoriskit vaikuttavat yhteiskunnan jokaiseen osaan, joten riskiviestintä on olennainen osa ilmastoviestintää, jotta yhteiskunnat voivat suunnitella sopeutumista ilmastonmuutokseen. Vastaavasti pandemioiden ehkäisyssä riskin ymmärtäminen auttaa yhteisöjä pysäyttämään sairauksien leviämisen ja parantamaan vastatoimia.

 Lähteet  
 Mattila, Matti: Tehtävänä valvonta (2006), 

 Viitteet 

 Aiheesta muualla 


 Joint Technical Committee OB-007: Australian/New Zealand Standard "Risk Management" 
 SFS-ISO 31000:2018 Riskienhallinta - Ohjeet 






 Committee of Sponsoring Organizations of the Treadway Commission: Enterprise Risk Management — Integrated Framework 
 Pk-yrityksen riskienhallinta
 Vaarojen selvittäminen ja riskien arviointi 

Luokka:Johtaminen
Luokka:Turvallisuus